Talpa europaea

Ła ciupinara o cipunara o topinara o musega ła xe un mamifero de ła fameja dei Talpidae (nome sientifego Talpa europaea). In todesco se dixe Maulwurf, in inglexe mole, in italian talpa. Łonga 10 — 17 cm, ła ga na coa de 2 — 4 cm e ła pesa dai 60 ai 120 grami. Ła pełicia ła xe mora, i oci i xe do bałete more (no xe mia vero ke ła xe orba, ła ghe vede). Ła magna but, bauti e bai ke se trova drento ła tera dei prà e dei canpi.

 Anbiente 
Ła ciupinara ła pol vivare fin ai 2400 metri sul liveło del mar e se pol trovarla in tuta Eoropa, dała Gran Bretagna (no in Irlanda) fin ai Urali, in Caucaso e anca in Siberia.
Se vede ke ghe xe ciupinare in un prà par via de łe montagnołe de tera ke se trova una drio l'altra. 
Soto ghe xe i gnari, ke xe fati co na camara tonda, de 8 cm de diametro e do coridoi circołari concentrici ała camara: il pi groso al steso liveło, el pi picoło un poco pi in alto.
Dała camara va su al coridoio pi picoło 3 gałerie e da questo va xo al coridoio pi grande 5-6 gałerie. Dal coridoio pi grande e pi baso parte 8 — 10 gałerie ke łe porta fora. Co sta specie de labirinto, ła ciupinara ła se difende dai predatori ke vien drento i busi dei so gnari.

Categoria:Mamìferi